CELEX: C2006/224/41
Language: sl
Date: 2006-09-16 00:00:00
Title: Zadeva C-281/06: Predlog za sprejetje predhodne odločbe, ki ga je vložilo Bundesfinanzhof (Nemčija) 28. junija 2006 — Hans-Dieter in Hedwig Jundt proti Finanzamt Offenburg

16.9.2006   
            
            
               SL
            
            
               Uradni list Evropske unije
            
            
               C 224/22
            
         Predlog za sprejetje predhodne odločbe, ki ga je vložilo Bundesfinanzhof (Nemčija) 28. junija 2006 — Hans-Dieter in Hedwig Jundt proti Finanzamt Offenburg
   (Zadeva C-281/06)
   (2006/C 224/41)
   Jezik postopka: nemščina
   Predložitveno sodišče
   Bundesfinanzhof
   Stranke v postopku v glavni stvari
   
      Tožeči stranki: Hans-Dieter in Hedwig Jundt
   
      Tožena stranka: Finanzamt Offenburg
   Vprašanja za predhodno odločanje
   
               1)
            
            
               Ali je treba člen 59 Pogodbe o ustanovitvi Evropske skupnosti, staro besedilo (zdaj člen 49 Pogodbe o ustanovitvi Evropske skupnosti, novo besedilo) razlagati tako, da so v področju, ki ga varuje, zajete tudi stranske poklicne dejavnosti učitelja, ki je v službi pri pravni osebi javnega prava (univerza) ali deluje po njenem pooblastilu, pri čemer za opravljanje te dejavnosti — kot napol častne — prejme le nadomestilo za stroške?
            
         
               2)
            
            
               V primeru pozitivnega odgovora na 1. vprašanje: Ali je omejitev prostega opravljanja storitev, ki leži v tem, da so nadomestila davčno ugodnejša le, če jih plačajo domače pravne osebe javnega prava (glej paragraf 3, št. 26 Zakona o dohodnini), upravičena s tem, da podlago za nacionalno davčno ugodnost predstavlja le ena dejavnost v korist domače pravne osebe javnega prava?
            
         
               3)
            
            
               V primeru negativnega odgovora na 2. vprašanje: Ali je treba člen 126 Pogodbe o ustanovitvi Evropske skupnosti, staro besedilo (zdaj člen 149 Pogodbe o ustanovitvi Evropske skupnosti, novo besedilo) razlagati tako, da je davčnopravna ureditev, s pomočjo katere se dodatno ureja sistem izobraževanja (glej paragraf 3, št. 26 Zakona o dohodnini), glede na nadaljnji obstoj odgovornosti držav članic, dopustna?